Χριστόδουλος Στεφανάδης

Ο Χριστόδουλος Στεφανάδης (Ικαρία, 1947) είναι Έλληνας καθηγητής Καρδιολογίας και βουλευτής. Διδάσκει στην Ιατρική Σχολή του Πανεπιστημίου Αθηνών. Στην έρευνά του περιλαμβάνεται η στεφανιαία καρδιακή νόσος, η διάγνωση και θεραπεία της ευάλωτης αθηρωματικής πλάκας, οι ελαστικές ιδιότητες της αορτής, η νόσος της ανεπάρκειας της μιτροειδούς, η επεμβατική θεραπεία της ανθεκτικής υπέρτασης και ο σχεδιασμός πολλαπλών τύπων καθετήρων που χρησιμοποιούνται σε διάφορες διαγνωστικές και θεραπευτικές επεμβατικές διαδικασίες.

 Βιογραφικό 
Ο Χριστόδουλος Στεφανάδης γεννήθηκε το 1947 στην Ικαρία και σπούδασε στην Ιατρική Σχολή του Πανεπιστημίου Αθηνών, από την οποία αποφοίτησε το 1971. Ολοκλήρωσε την ειδίκευσή του στην Καρδιολογία, στην Καρδιολογική Κλινική του Πανεπιστημίου Αθηνών (1978), και στη συνέχεια έλαβε διδακτορικό από την Ιατρική Σχολή Αθηνών (1981). Είναι καθηγητής Καρδιολογίας από το 2008 και διετέλεσε αντιπρόεδρος της Ιατρικής Σχολής Αθηνών, την περίοδο από το 2003 έως το 2007. Από το 2007 έως το 2011, διετέλεσε πρόεδρος της Ιατρικής Σχολής Αθηνών, ενώ τις περιόδους 1997-1997 και 2007-2009 ήταν Πρόεδρος της Ελληνικής Καρδιολογικής Εταιρείας. Έχει διατελέσει Αντιπρόεδρος του ΕΣΕΤ (Εθνικό Συμβούλιο Έρευνας και Τεχνολογίας) από το 2005-2009. Επίσης χρημάτισε Πρόεδρος της Εθνικής Επιτροπής Βιοηθικής από το 2014-2015. Από το 1995 έως και σήμερα παραμένει Μέλος του Συμβουλίου του Ελληνικού Ιδρύματος Καρδιολογίας. Πλέον είναι καθηγητής Καρδιολογίας στα Πανεπιστήμια Έμορυ (Ατλάντα) και Γέιλ στις ΗΠΑ (2014-).

 Έρευνα 
Σε μια από τις αρκετές ερευνητικές του δραστηριότητες περιλαμβάνεται ο σχεδιασμός τουλάχιστον δέκα πρωτότυπων καρδιακών καθετήρων οι οποίου χρησιμοποιήθηκαν σε διάφορες διαγνωστικές και θεραπευτικές διαδικασίες. Στα πρώτα βήματα της σταδιοδρομίας του ανέπτυξε την τεχνική της ανάδρομης μη διαφραγματικής βαλβιδοπλαστικής της μιτροειδούς, μπαλονιού βαλβιδοπλαστικής το οποίο χρησιμοποιήθηκε διεθνώς για την επεμβατική θεραπεία της μιτροειδούς βαλβίδικής στένωσης. Ακόμη, εισήγαγε την ιδέα της κάλυψης των μεταλλικών ναρθηκών μη θρομβωτικού υλικού και ανέπτυξε καλυμμένους νάρθηκες από αυτόλογα αγγεiακά (αρτηρίες ή φλέβες) μοσχεύματα. Στη συνέχεια, μελέτησε τις ελαστικές ιδιότητες της αόρτης και τη λειτουργία του αριστερού κόλπου της καρδιάς. Μεγάλο μέρος των ερευνητικών του προσπαθειών αφιερώθηκε στις πειραματικές και κλινικές μελέτες της στεφανιαίας καρδιακής νόσου, όπως ο υπολογισμός της θερμικής ανομοιογένειας των ανθρώπινων αθηροσκληρωτικών πλακών με τη χρήση ειδικού καθετήρα με θερμική αντίσταση στην άκρη του και η εξέλιξη και εφαρμογή του νάρθηκα έκλυσης μπεβασιζουμπάμπης για την αναστολή της ανάπτυξης μικροαγγείων σε ασταθείς αθηροσκληρωτικές πλάκες. Πρόσφατα εργάστηκε στις επεμβατικές μεθόδους θεραπείας της ανθεκτικής υπέρτασης με καινοτόμες τεχνικές απονεύρωσης των νεφρικών αρτηριών (χημική απονεύρωση). Παρουσίασε τα αποτελέσματα της έρευνάς του σε πάνω από 3.500 περιλήψεις επιστημονικών συνεδρίων και έχει δώσει πάνω από 260 διαλέξεις ως προσκεκλημένος ομιλητής.

 Δημοσιεύσεις 
Έχει δημοσιεύσει πάνω από 1685 επιστημονικά άρθρα σε ιατρικά περιοδικά. Ο δείκτης h για αυτές τις δημοσιεύσεις είναι 129 .Σύμφωνα με τη βάση δεδομένων Publons, κατατάσσεται στη πρώτη θέση μεταξύ ερευνητών παγκοσμίως σε αριθμό δημοσιεύσεων, ανεξαρτήτως επιστημονικού πεδίου. Έχει επιμεληθεί 6 ιατρικά συγγράμματα διεθνούς δημοσίευσης και έχει γράψει κεφάλαια σε 13 διεθνή συγγράμματα. Είναι αρχισυντάκτης του επιστημονικού περιοδικού «Ελληνική Καρδιολογία», και μέλος της συντακτικών ομάδων άλλων επιστημονικών περιοδικών. Section Editor στο περιοδικό Journal of American College of Cardiology και μέλος συντακτικών ομάδων άλλων επιστημονικών περιοδικών. Σύμφωνα με το έγκυρο περιοδικό Journal Clinical Diagnosis Research (Jan 2015) είναι ο ερευνητής με τις περισσότερες πρωτότυπες ερευνητικές εργασίες τα τελευταία 20 χρόνια.

 Βραβεύσεις 
Του απονεμήθηκε ο τίτλος "Elite Reviewer" από το επιστημονικό περιοδικό του Αμερικανικού Κολλεγίου Καρδιολογίας (JACC) ως αναγνώριση της όλης συνεισφοράς του σε επιστημονικές δημοσιεύσεις (2005) ενώ το διεθνές περιοδικό Clinical Cardiology (Κλινική Καρδιολογία) του αφιέρωσε ειδικό άρθρο σε τεύχος του 2007.

Το Αμερικανικό Κολλέγιο Καρδιολογίας του απένειμε το Βραβείο Simon Dack’s (2011), το οποίο απονέμεται κάθε χρόνο στον επιστήμονα με την πιο σημαντική συνεισφορά σε επιστημονικά περιοδικά του Κολλεγίου (Journal of the American College of Cardiology, JACC-Cardiovascular Interventions and JACC-Cardiovascular Imaging).

 Πολιτική σταδιοδρομία 
Ήταν υποψήφιος Ευρωβουλευτής το 2014 με τη Νέα Δημοκρατία καθώς και υποψήφιος και στις δύο εκλογικές αναμετρήσεις του 2015 στην μονοεδρική της Σάμου οπού και απέτυχε σε όλες να εκλεγεί ωστόσο στις  εκλογές του 2019 εξελέγη βουλευτής . Είναι μέλος της Διαρκούς Επιτροπής Κοινωνικών Υποθέσεων και της Ειδικής Μόνιμης Επιτροπής Έρευνας και Τεχνολογίας της Βουλής των Ελλήνων.

 Επιλεγμένες επιστημονικές δημοσιεύσεις 

 Stefanadis, C., Diamantopoulos, L., Vlachopoulos, C., Tsiamis, E., Dernellis, J., Toutouzas, K., Stefanadi, E., Toutouzas, P. "Thermal heterogeneity within human atherosclerotic coronary arteries detected in vivo. A new method of detection by application of a special thermography catheter". Circulation. 1999 Apr 20;99 (15): 1965-71.
 Stefanadis, C., Tsiamis, E., Vlachopoulos, C., Stratos, C., Toutouzas, K., Pitsavos, C.,Toutouzas, P.  "Unfavorable effect of smoking on the elastic properties of the human aorta". Circulation. 1997 Jan 7;95(1): 31-8.
 Stefanadis, C., Stratos, C., Vlachopoulos, C., Marakas, S., Boudoulas, H., Kallikazaros, I., Tsiamis, E., Toutouzas, P. "Pressure-diameter relation of the human aorta: A new method of determination by the application of a special ultrasonic dimension catheter". Circulation. 1995 Oct 15;92 (8): 2210-9.
 Stefanadis, C., Vlachopoulos, C., Karayannacos, P., Boudoulas, H., Stratos, C., Filippides, T., Agapitos, M., Toutouzas, P. "Effect of vasa vasorum flow on structure and function of the aorta in experimental animals". Circulation. 1995 May 15;91 (10): 2669-78.
 Stefanadis, C., Toutouzas, K., Tsiamis, E., Stratos, C., Vavuranakis, M., Kallikazaros, I., Panagiotakos, D., Toutouzas, P. "Rapid improvement of nitric oxide bioavailability after lipid-lowering therapy with cerivastatin within two weeks J Am Coll Cardiol". 2001 Apr;37 (5): 1351-8.
 Stefanadis, C., Dernellis, J., Vlachopoulos, C., Tsioufis, C., Tsiamis, E., Toutouzas, K., Pitsavos, C., Toutouzas, P. "Aortic function in arterial hypertension determined by pressure-diameter relation: Effects of diltiazem". Circulation. 1997 Sep 16;96 (6): 1853-8.
 Stefanadis, C., Toutouzas, K., Tsiamis, E., Mitropoulos, I., Tsioufis, C., Kallikazaros, I., Pitsavos, C., Toutouzas, P. "Thermal heterogeneity in stable human coronary atherosclerotic plaques is underestimated in vivo: The 'cooling effect' of blood flow". J Am Coll Cardiol. 2003 Feb 5;41 (3): 403-8.
 Stefanadis, C., Dernellis, J., Stratos, C., Tsiamis, E., Vlachopoulos, C., Toutouzas, K., Lambrou, S., Pitsavos, C,  Toutouzas, P. "Effects of balloon mitral valvuloplasty on left atrial function in mitral stenosis as assessed by pressure-area relation". J Am Coll Cardiol. 1998 Jul; 32(1): 159-68.
 Stefanadis, C., Stratos, C., Pitsavos, C., Kallikazaros, I., Triposkiadis, F., Trikas, A., Vlachopoulos, C., Gavaliatsis, I, Toutouzas, P. "Retrograde nontransseptal balloon mitral valvuloplasty: Immediate results and long-term follow-up". Circulation. 1992 May; 85(5): 1760-7.
 Stefanadis, C., Dernellis, J., Stratos, C., Tsiamis, E., Tsioufis, C., Toutouzas, K., Vlachopoulos, C., Pitsavos, C, Toutouzas, P. "Assessment of left atrial pressure-area relation in humans by means of retrograde left atrial catheterization and echocardiographic automatic boundary detection: Effects of dobutamine". J Am Coll Cardiol. 1998 Feb; 31 (2): 426-36.

 Παραπομπές 

 Εξωτερικοί σύνδεσμοι 
Αφιέρωμα από την ιστοσελίδα iatronet.gr
Αφιέρωμα από την εφημερίδα Πρώτο Θέμα, 15-04-2014

Κατηγορία:Έλληνες καρδιολόγοι
Κατηγορία:Έλληνες πανεπιστημιακοί του 20ού αιώνα
Κατηγορία:Απόφοιτοι Εθνικού και Καποδιστριακού Πανεπιστημίου Αθηνών
Κατηγορία:Καθηγητές Εθνικού και Καποδιστριακού Πανεπιστημίου Αθηνών
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές Σάμου